51. I-6 Ugostiteljska ponuda

Ugostiteljsku ponudu gost može da koristi tokom posete ugostiteljskom objektu i boravka u njemu. Sve usluge hotela,koje su na raspolaganju gostu,čine ugostiteljsku ponudu hotela. Pri tome, svaki gost, a u zavisnosti od preferencije ,raspoloženja i novca kojim raspolaže,bira deo usluga. Ugostiteljska ponuda često je veća od onoga što gost koristi.

Postavlja se pitanje šta određuje kvalitet i elemente turističke ponude destinacije. Mnogi autori su saglasni da su to četiri mišljenja i interesa: hotelijer,gost, lokalno stanovništvo i razvijenost turizma u destinaciji.

* Hotelijer formira kvalitet,vodeći računa o zaradi i mogućnosti unaprađenja poslovanja i očuvanja pozitivnog imidza.
* Gost određuje i ocenjuje kvalitet destinacije i hotelske ponude.
* Lokalni stanovnik određuje i ocenjuje kvalitet turističke destinacije polazeći od svog interesa kao stalnog stanovnika turističke destinacije( stepen u kom pozitivno i negativno utiče na turizam na njega,kome je to mesto stalnog boravka).
* Razvijenost turizma u destinaciji meri se pokazateljima kao što su broj dolazaka,broj noćenja,potrošnja turista po danu boravka,direktni i indirektni ekonomski i društveni uticaji turizma.

Pod kvalitetom hotelskih usluga podrazumevaju se: besprekoran rad uređaja,besprekorni ljudi,besprekorni proizvodi i usluge,uklanjanje svih nevolja i problema koje gosti imaju,poverenje u hotelsko osoblje,sigurnost gosta,poštovanje termina.,itd.